РЕГЛАМЕНТ ЗА ИЗПЪЛНЕНИЕ (ЕС) № 622/2013 НА КОМИСИЯТА
от 25 юни 2013 година
за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 2368/2002 на Съвета от 20 декември 2002 г. относно въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално член 20 от него,
като има предвид, че:
(1)
В приложение II към Регламент (ЕО) № 2368/2002 се посочват участниците в схемата за сертифициране в рамките на Кимбърлийския процес и техните надлежно избрани компетентни органи.
(2)
На 23 май 2013 г. председателят на Кимбърлийския процес публикува известие, потвърждаващо, че чрез писмена процедура участниците в Кимбърлийския процес решиха да се въздържат от изпращане или получаване на пратки с необработени диаманти от Централноафриканската република, докато не се изясни способността на страната да осигури спазването на минималните стандарти по Кимбърлийския процес.
(3)
Поради това приложение II към Регламент (ЕО) № 2368/2002 следва да бъде съответно изменено.
(4)
Мерките, предвидени в настоящия регламент, са в съответствие със становището на комитета, посочен в член 22 от Регламент (ЕО) № 2368/2002.
(5)
За да се гарантира ефективността на мерките, предвидени в настоящия регламент, той следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 2368/2002 се заменя с текста, съдържащ се в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 25 юни 2013 година.